Enghave Brygge er et område i Københavns Sydhavn som er under kraftigt udvikling.  Det afgrænses af Havneholmen (Tømmergravskanalen), Vasbygade, Frederiks Brygge (Belvederekanalen), Teglholmen (Frederiksholmsløbet) og Københavns Havn (Islands Brygge).  Politisk er området er en del af det administrative grænser for bydelen Vesterbro, som repræsenters af Vesterbro Lokaludvalg .  Historie I 1903 blev der anlagt en godt to km lang spæredæmning mellem Sjælland og Amager med en sluse, beregnet til regulering af vandgennemstrømningen og med passagemuglighed for småskibsfarten. Der blev over en del år anlagt en række havne ved opfyldning af Kalvebod Strand, og ved benyttelse af de gamle ler- og kalkgrave. Således blev Enghave Brygge til i 1906-07 (og Teglværkshavnen i 1916-22, og i 1918-22 kom Teglholmen).   I 1916-1920 blev H.C. Ørstedsværket opført af Københavns Kommune. Fra 1920 til 1994 var værket kulfyret. I dag er det bygget om til naturgas og fungerer som et moderne kraftvarmeværk, der leverer fjernvarme til Storkøbenhavn. Kulturstyrelsen har i 2007 udpeget H. C. Ørstedværket som et af de 25 nationale industriminder, som illustrerer den danske industrihistorie i perioden 1840-1970. I forbindelse med værket ligger museet DieselHouse, opført af MAN B&W Diesel. DieselHouse rummer en dieselmotor på 22.500 hestekræfter fra 1932. Motoren var frem til 1960’erne verdens største dieselmotor.  I 1920 blev et bindingsværkshus etableret, som senere var hovedbygning for Uniscrap A/S. Der blev håndteret det tunge affald, som lokalindustrien produceret. Huset er bevaringsværdig.  I 1941 inviede Københavns Roklub deres nuværende bådhus på Enghave Brygge.  Området var præget af industri og lagerhaller og meget af området blev forladt i slutning af det århundrede.  H.C. Ørstedsværkets gamle kulplads langs med havnekanten har siden 1999 været et epicenter for graffiti i København. I modsætning til stort set resten af byen var gadekunsten her tolereret, og derfor udviklede den 170 meter lang mur sig hurtigt til et ægte Hall of Fame – graffitisprog for et større forladt industriområde overtaget af spraydåsekulturens farver, former og figurer.  Masterplan I 2002 vedtog Københavns Kommune en helhedsplan for hele Sydhavnen som indebar at noget af havnen skulle fyldes op for at bygge boliger mens der til gengæld skulle udgraves kanaler svarende til det vandareal som blev udbygget i havnen. Der var modstand fra lokale kræfter og vise interesseorganisationer, men der endeligt blev godkendt en lokalplan for Enghave Brygge i 2014.  Målet er udvikling af 2.600 boliger samt 1.600 arbejdspladser, fordelt på erhverv der både er service samt kontororienteret. En gennemgående karréstruktur på 11 boligøer omgivet af kanaler skal skabe en karakteristisk bydel med nærkontakt til vandet. En bolig- og erhvervsbebyggelse langs den omlagte Landvindingsgade og et grønt område danner overgangen til H. C. Ørstedværkets arealer. Rygraden i bydelen er den 700 meter lange Enghave Kanal, der med sit kurvede forløb er en moderne reference til Christianshavns Kanal. Masterplan for hele området er lavet af Gröning Arkitekter, som også har tegnet tre boligøer, mens resten er tegnet alene eller i samabejde med Danielsen Architecture og Juul | Frost Arkitekter.  Udvikling Første etape af det nye Enghave Brygge markedsføres som  Engholmene og består af de seks nordligste øer og udvikles af  NPV A/S. Byggeriet af den første ø startede i 2015 og de første beboer i området flyttede ind i 2017. Boligøerne forventes færdig i 2021 og ervhversbygninger forventes færdig i 2024.  Den sydlige del er næsten helt indhegnet af en stor byggeplads til Københavns Metro hvor der etableres en metrostation, Enghave Brygge, som en del af den nyeste linie Sydhavnsmetroen M4 som åbnes i 2024.  Det næsten 500 meter lange metrobyggehegn er blevet lærred for Europas længste graffitiværk, Evolution 2.0, som viser jordens, menneskets og Københavns evolutionshistorie.  Det sydelige området skal senere udvikles af By og Havn.